บิ๊กโด่ง พอใจผลงานคปต. เตรียมส่งโรดแม็ปแก้ปัญหาภาคใต้ถึง บิ๊กป้อม
บิ๊กโด่ง เตรียมส่งโรดแม็ปแก้ปัญหาภาคใต้ถึง บิ๊กป้อม พร้อมเผยยอมรับพอใจผลงานคปต.ในการวางแผนแก้ปัญหาให้รวดเร็ว มีประสิทธิภาพ,เมื่อเวลา 10.00 น.วันที่ 21 ธ.ค.ที่ศูนย์การประชุมอิมเเพค เมืองทองธานี พล.อ.อุดมเดช สีตบุตร รมช.กลาโหม ในฐานะหัวหน้าผู้แทนพิเศษรัฐบาลในคณะกรรมการขับเคลื่อนยุทธศาสตร์แก้ไขปัญหาจังหวัดชายแดนภาคใต้ (คปต.) ส่วนหน้ากล่าวถึงความคืบหน้าโรดแม็ปแก้ปัญหาภาคใต้ของ คปต.ว่า ขณะนี้ได้วางแผนโรดเเม็ปเสร็จเรียนร้อยแล้วก่อนจะประชุมชี้เเจงให้ส่วนที่เกี่ยวข้องรับทราบและส่งให้ พล.อ.ประวิตร วงษ์สุวรรณ รองนายกรัฐมนตรีและรมว.กลาโหมในฐานะประธาน คปต. พิจารณาว่าเหมาะสมหรือไม่ หากผ่านการพิจารณาของ พล.อ.ประวิตร จากนั้นจะแจ้งให้รัฐบาลทราบ,พล.อ.อุดมเดช กล่าวว่า ที่ผ่านมาผู้แทนพิเศษได้ทำงานมาโดยตลอด ซึ่งที่ผ่านมาได้ลงไปให้คำแนะนำกับทางจังหวัดทั้ง จ.ยะลา จ.นราธิวาส และจ.ปัตตานี นอกจากนี้จะดำเนินการเเผนงานโครงการที่ยังคงขับเคลื่อนต่อไป โดยจะเร่งดำเนินการให้เร็วที่สุดในเรื่องประชาชนมีส่วนร่วม เศรษฐกิจ การศึกษา และความปลอดภัย ทั้งนี้จะมีโครงการส่วนหนึ่งที่ต้องขอเบิกงบประมาณเพิ่มเติม เมื่อถามว่าจากการลงพื้นที่มีความกังวลเรื่องใดหรือไม่ พล.อ.อุดมเดช กล่าวว่า การแก้ปัญหาภาคใต้จะบอกว่าไม่มีความกังวลคงเป็นไปไม่ได้ ตนก็กังวลเพราะการทำงานแบบบูรณาการกันอย่างแท้จริงที่ผ่านมาก็ดี แต่เมื่อเราได้เห็นสถานการณ์จริงได้มีการเสนอปรับแผนภายใน ส่วนใหญ่จะอยู่ในแผนงานหลักเพื่อให้งานมีประสิทธิภาพมากขึ้น,ผมพอใจกับผลงานและคิดว่าผู้บังคับบัญชาคงพึงพอใจที่มีผู้แทนพิเศษลงไปให้คำปรึกษาเเนะนำและไปกระตุ้นให้งานเป็นไปตามแผนงานด้วยความรวดเร็วมีประสิทธิภาพ หัวหน้าผู้แทนพิเศษรัฐบาลกล่าว.
บิ๊กโด่ง เตรียมส่งโรดแม็ปแก้ปัญหาภาคใต้ถึง บิ๊กป้อม พร้อมเผยยอมรับพอใจผลงาน คปต.ในการวางแผนแก้ปัญหาให้รวดเร็ว มีประสิทธิภาพ
คปต.,โรดแม็ป,แก้ปัญหาใต้,อุดมเดช สีตบุตร,หัวหน้าผู้แทนพิเศษรัฐบาล